**Сабақтың тақырыбы:** «Еңбек бәрін жеңбек»

**Мақсаты:**  
«Еңбек» адамгершілік құндылығы туралы түсініктерін кеңейту.  
**Міндеттері:**- Еңбектің адам өміріндегі мәні туралы түсінік беру;  
- Балалардың еңбек етуге деген қызығушылықтарын дамыту;  
- Еңбексүйгіштікке тәрбиелеу;  
**Көрнекті құралдар**: сюжетті суреттер, жеміс ағаштары, ән-сазы.  
**Сабақтың барысы:**

**I Ұйымдастыру кезеңі.**

**Шаттық шебері**Балалар тәрбиешімен бірге шеңбер құрып тұрады, сәлемдеседі, тілек айтады.  
Мынау менің жүрегім,  
Бәрі осыдан басталған.  
Мынау басым ақылды,  
Бәрін осы басқарған.  
Мынау менің оң қолым  
Мынау менің сол қолым,  
Барлық істі атқарған.

-Балалар, енді орнымызға, отыра қояйық.

Балалар, адамға өмір сүру үшін нелер қажет? Ауа, су, тағам. Ауа, су – табиғаттың адамға берген сыйы. Ал тағам дегенде бірден еске түсетіні – нан. Нан еңбекпен келеді. Осы тағамнан басқасы да адамның өмір сүруіне қажетті, бәрі де еңбекпен келеді

Әңгімелесу  
- Еңбек дегеніміз не?  
- Еңбек ету адамға қажет пе?  
- Еңбек адамға не үшін қажет деп ойлайсыңдар?  
Адамға өмір сүру үшін ең алдымен не қажет деп ойлайсыңдар?  
Адам өмір сүру үшін қажеттер: Ауа, су, тағам, нан, киім, жарық, жылу, білім, денсаулық, үй, көлік.  
Еңбек дегеніміз – адамның өмір сүруі үшін қажетті іс - әрекеті.  
«Еңбек етпеген ішіп жемейді» (халық мақалы)  
**II Көрініс: « Қайдан келдің, бауырсақ?** Ө. Тұрманжанов  
**Мадияр** (автор): Дастарханға шашылып  
Жатты аппақ бауырсақ  
Бауырсаққа қызығып  
Қарап тұрып көзін сап.  
Даяна (қуыршақ): Қайдан келдің бауырсақ?  
Мадияр (бауырсақ): Дүкеннен келдім нан сатқан.  
Даяна (қуыршақ): Дүкенге келдің қай жақтан?  
Мадияр (бауырсақ): Наубайдан келдім нан жапқан.  
Даяна (қуыршақ): Наубайға келдің қай жақтан?  
Мадияр(бауырсақ): Дирменнен келдім ұн тартқан.  
Даяна (қуыршақ): Дирменге келдің қай жақтан?  
Мадияр(бауырсақ): Даладан келдім жан – жақтан  
Жер – анам мені көсілген  
Дихандар мені өсірген (толықтыру...)

**Тәрбиеші:** - Нан дастарқанға қандай еңбекпен келді екен?  
 Көп еңбек ететін адамды  
 Қызыға еңбек ететін адамды  
 Қандай адам дейміз?  
 Еңбекті сүйетін жанды  
- Еңбекқор  
 Еңбекқор болу бұл қандай қасиет?  
 Еңбектің адам өміріндегі алатын орны зор.Еңбекпен өмірің жарқын. Еңбекшіл болу үлкен қасиет.  
Дәйексөз: «Еңбек – қуаныш, жалқаулық – айырылмас азап.»(Абай) Қазір экранға қарайық бейнекөрініске назар аударайық көрелік

**III Бейнекөрініс:** «Маша енді жалқау емес»

Сұрақ: Мына видео сюжеттен нені байқадыңдар? Маша қандай ?

Адам бойынан табылып жататын ең бір жағымсыздық-еріңшектік. Бұл әдет-бүкіл дүниедегі өнердің дұшпаны. Өйткені еріншек кісінің мойыны іске жар бермейді.Осыған байланысты Абай атамыз 38-қарасөзінде: «Күлкі адам баласын қор қылатын үш нәрсе бар. Содан қашпақ керек. Әуелі –надандық, екіншісі-еріншектік, үшіншісі-залымдық,»-деген екен. Еңбексүйгіш пен Еріншектің әрекеттерін салыстырып, ерекшеліктерің айтып беріңдер? «Еңбекқор бала мен еріншек балаға мінездеме беріндер»  
- Адам, ең бастысы, еңбектенуге, бір іске күш – қуатын, ақыл – ойын жұмсауға ерінбеуі керек. Өйткені жалқаулық, еріншектік адамның өзін және өмірін тоздырады. Ал ерінбей еңбек етсең мақсатыңа, арманыңа жетесің. Арманың орындалса, өзіңді бақытты санайсың.   
**IV Сергіту сәті   « Дұрыс па, бұрыс па?»**

Дұрыс болса қол көтереді, бұрыс болса көтермейді.

Қойшы балаларды оқытып жүр.

Жүргізуші машина жүргізеді

Аспазшы үй салып жүр.

Дәрігер адамдарды емдейді.

Жазушы хат, газеттер тасып жүр.

Дәрігер етік тігіп отыр.

Мұғалім балаларды емдеп жүр.

Ұшқыш әдемі киім тігеді.

Өрт сөндіруші өртті сөндіреді.

Суретші сахнада ән айтып тұр.

**V Шығармашылық тапсырма:**1. Суреттерге қарап, еңбектің түрлерін анықтау.  
2. Мамандық иелерін ата. (суреттерге қарап табу)  
3. Еңбек құралдарының қолдану аясын тап.  
4. Суретті құрап мақалды тауып оқы. (пазлы)  
**Қортынды** Сабақты қортындылаймыз балалар

 Слайд арқылы «еңбектің пайдасы» деген сөзге топтастыру жасау. Еңбектің пайдасы – тәрбиелейді, жігерлендіреді, күш береді, қуантады, бақытты етеді, өмір сүруге үйретеді, үнемшіл болуға үйретеді, ширатады, шынықтырады.  
Адамның өмір сүруіне қажеттінің барлығы еңбекпен келеді.

**Ән: « Болайықшы осындай!»**  
Сөзі мен әнін жазған А.Меңжанова   
Жақсы бала еңбекшіл   
Ер азамат болады   
Қиындықты женіп кіл,   
Құшағы гүл толады.   
Қайырмасы:   
Еңбекшіл осындай   
Болайықшы досым-ай.   
Таза бала мұнтаздай,   
Сүйсінеді қараған.   
Ұқыпты деп бұл қандай,   
Жақсы көрер бар адам.   
Қайырмасы:   
Еңбекшіл осындай   
Болайықшы досым-ай.

• Балалар бүгінгі сабақта не түйдіңдер?   
• Достарына айтар сөздерің бар ма?   
• Бүгінгі сабақтан кейін аянбай еңбек етуге тырысамыз ба?